मते हारे लोक इस्सी सांबा च रक्खना चांह्‌दे न पर कुतै राजनीति दी दखल अंदाजी ते कुतै लोकें दी लापरवाही कारण एह् परतियै जम्मू कन्नै गै रेहा। ग्रां दे गै बुद्धिजीवी अशोक कुमार चाढ़क मताबक सरोर रस्ता जिस्सी सीमा दा रस्ता बी आक्खेआआ जाई सकदा ऐ, सरोर थमां गुजरियै नजवालस रतनाल, खैरी, शाहपुर, झगड़ा, कोठे सैनी, खोजपुर, मियां-चक्क, रेहाल, नरदौड़ समेत अरनिया तक्कर बने रस्ते थमां 50 एं ग्रांएं गी जंदा ऐ ब बसोस जे इस सड़क दी हालत मती खस्ता ऐ जेह्‌दे चलदे बरखा दे दिनें च एह् दलदल बनी जंदी ऐ। सड़क दी खस्ता हालत दा जित्थै विभाग जिम्मेबार ऐ उत्थै गै मकामी लोक बी जिम्मेबार न जेह्‌ड़े कुतै नैह्‌र दा ते कुतै घरें दा पानी सड़क उप्पर बगांदे न।